અમદાવાદ: દુષ્કર્મના કેસમાં જેલવાસ ભોગવી રહેલાં આસારામની મોટેરા સ્ટેડિયમ પાસે આવેલી જમીન રાજ્યના મહેસૂલ વિભાગે કબ્જે કરી છે. 44 હજાર ચોરસવાર જમીનમાંથી સરકારે 22 હજાર ચોરસવાર જમીન સ્ટ્રોંગ રૂમ બનાવવા માટે આપી છે. આ જમીન પર બે બિલ્ડિંગ ઊભા કરવાનો નિર્ણય કર્યો છે. આ જમીન પર બિલ્ડિંગનું બાંધકામ હાલ ચાલી રહ્યું છે. આ બિલ્ડિંગમાં આગામી લોકસભાની ચૂંટણીના ઇવીએમ સહિતના મશીનો મૂકીને શુભારંભ કરાશે. આ જ રીતે ગુજરાતના તમામ જિલ્લાઓમાં સ્ટ્રોંગરૂમ બનાવવાના છે.